Premiér Eduard Heger avizoval riešenie výdavkových limitov v rozpočte. Do zákona by sa podľa neho mala pridať klauzula, ktorá by hovorila, že v čase, keď sa neuplatňujú pravidlá Európskej únie na rozpočty členských štátov, nebudú platiť ani výdavkové limity na Slovensku. Tento krok je podľa neho predkonzultovaný s Európskou úniou. (tasr)
Dnes treba vedieť
Vláda izraelského premiéra Benjamina Netanjahua prežila dnes dve parlamentné hlasovania o nedôvere v súvislosti s plánovanou súdnou reformou. Pri prvom pokuse o zosadenie vlády hlasovalo za návrh 53 poslancov, pričom 59 bolo proti. Za druhý návrh hlasovalo už len 51 poslancov, odmietlo ho 60. (tasr)
Prezidentka Čaputová
Slovenská diplomacia by nemala mlčať, keď politici klamú či fabulujú
"Musíme jasne odmietnuť tých, ktorí porušujú zákon, nabádajú k násiliu alebo nebezpečné klamstvá sami šíria," uviedla hlava štátu.
Poľský denník Rzeczpospolita
Putin chce vyhlásením o jadrových zbraniach prinútiť USA k rokovaniam
Moskva sa podľa denníka domnieva, že taktické jadrové zbrane v Bielorusku by mohli byť dôvodom na vyjednávanie s USA v snahe presvedčiť Washington, aby akceptoval ruské územné zisky na Ukrajine.
Vlakovú, lodnú a leteckú dopravu aj systémy MHD po celom Nemecku zasiahol rozsiahly štrajk, ktorý vyhlásili tamojšie odbory s cieľom presadiť zvýšenie platov. Odbory varovali, že cestujúci v krajine majú počítať s výrazným meškaním spojov a narušením dopravy vo všetkých štrajkom zasiahnutých oblastiach po celej krajine. (tasr)
Slovenské školy navštevuje 10 570 žiakov z Ukrajiny. Najviac ich bolo ku koncu februára v Bratislavskom kraji (3 388). Naopak, najmenej ukrajinských školákov je v Banskobystrickom kraji (709). (tasr)
Rusko opäť podniklo na Ukrajine desiatky útokov, mnohé boli odrazené
Rusi útočili na ukrajinské jednotky aj na infraštruktúru v obývaných oblastiach.
Vedenie izraelských odborov Histadrut vyzvalo na generálny štrajk proti vládnemu návrhu reformy v justícii, ktorý v krajine vyvolal masové protesty. Krátko po vyhlásení oznámilo letisko Bena Guriona v Tel Avive okamžité zastavenie odletov. (tasr)
Rusi na internete diskutujú o údajnom chystanom útoku ukrajinských dronov
Má ísť o útok desaťtisícov bezpilotných lietadiel, ktorý by mohol dramaticky zmeniť situáciu na frontovej línii.
Lídri protestov proti vládnemu návrhu reformy v justícii v Izraeli zvolali na pondelok popoludní masovú demonštráciu pred budovu parlamentu v Jeruzaleme. Podľa denníka The Times of Israel boli na rôznych miestach Izraela pristavené autobusy, ktoré privezú protestujúcich z celej krajiny. (tasr)
Na Ukrajine je nezvestný ďalší český dobrovoľník
Jeho kolegovia ho naposledy videli v blízkosti miest Sloviansk a Kramatorsk v Donbase.